טבריה – מתחת לקו האדום

טבריה – מתחת לקו האדום היא סדרה תיעודית ישראלית בת חמישה פרקים, הסוקרת את העיר טבריה ומשודרת בערוץ כאן 11 של תאגיד השידור הישראלי. הפרק הראשון של הסדרה שודר באוגוסט 2023. יוצרת הסדרה היא קרין קיינר והסדרה הופקה על ידי חברת קסטינה תקשורת. נכון ל-3 באוקטובר 2023, פרקי הסדרה צברו כ-362,000 צפיות ביוטיוב. הסדרה מועמדת לפרס הסדרה התיעודית הטובה ביותר של הפורום הדוקומנטרי בישראל.

הפרק הראשון עוקב אחר הפוליטיקה העירונית וראש העירייה רון קובי, בדגש על יחסיו עם האוכלוסייה החרדית בעיר. על המאבק בין ש"ס לרון קובי כתב ד"ר מוטי גיגי ב-ynet

עיתונאי מקור ראשון אלישיב רייכנר ביקר את הסדרה, וטען כי היא אמנם מעניינת בגלל הדמויות היצריות הפוליטיות המספקות דרמה אולם היא אינה מלמדת על העיר עצמה או כיצד הפוליטיקאים משני הצדדים מתכננים להצילה משקיעתה ולכן גם אינה משקפת המציאות הישראלית כפי שהבטיחו יוצריה. האתרים וואלה! ומאקו שיבחו את הסדרה.

קישורים חיצוניים 
 דף הסדרה, באתר כאן 11

הערות שוליים 

תאגיד השידור הישראלי: תוכניות וסדרות טלוויזיה
טבריה בתרבות ובאמנות
סדרות טלוויזיה תיעודיות ישראליות
סדרות טלוויזיה ישראליות שעלו לשידור בשנות ה-2020